Meie peres on kaks täisealist tütart ja aastane poeg Jaan Joonatan. Kui tüdrukud olid väikesed ja mina, mõnikord koos abikaasaga, tegin oma esimesi reise, jäid nad enamasti maha. Nüüd saan aru, kui suur viga see oli. Reisil veedad sa koos lastega eriti kvaliteetset aega. Siis oled eemal igapäevastest töö- ja  kodurähklemistest. Kui laps midagi küsib või tahab suhelda, on sul tema jaoks tõesti aega ja energiat, te olete kogu aeg koos, teete midagi ühiselt.